
PROJEKTS uz 14.10.2026.

vēlamais datums izskatīšanai: Attīstības komitejā 14.10.2026.
domē: 29.10.2026.
sagatavotājs: Ilze Urtāne
ziņotājs: Ilze Urtāne

	LĒMUMS	
Ādažos, Ādažu novadā
				
2026. gada 29. oktobrī				Nr.«DOKREGNUMURS»	


[bookmark: _Hlk151721677]Par Ādažu novada domes 2019. gada 26. marta lēmuma Nr. 48 “Par nekustamo 
īpašumu “Saulītes” un “Artēziskā aka “Podnieki”” detālplānojuma apstiprināšanu” atcelšanu 

[bookmark: _Hlk186793770][bookmark: _Hlk147091848]Ādažu novada pašvaldības dome izskatīja Vārds Uzvārds  31.08.2026. iesniegumu (reģistrēts 24.09.2026. ar Nr. ĀNP/1-11-1/26/5873), Vārds Uzvārds  18.09.2026. iesniegumu (reģistrēts 24.09.2026. ar Nr. ĀNP/1-11-1/26/5874), Vārds Uzvārds  06.10.2026. iesniegumu (reģistrēts 08.10.2026. ar Nr. ĀNP/1-11-1/26/6246) un SIA “Zaļā saule” (reģistrācijas Nr. 40203090761, juridiskā adrese: Elizabetes iela 41/43 Rīga, LV-1010;) 18.09.2026. iesniegumu (reģistrēts 24.09.2026. ar Nr. ĀNP/1-11-1/26/5871 turpmāk - Iesniedzēji) ar lūgumu atcelt detālplānojumu nekustamajos īpašumos: ar kadastra numuru 8044 011 0688 zemes vienībai Podnieku ielā 26, Ādažos, Ādažu nov., ar kadastra apzīmējumu 8044 011 0710, ar kadastra numuru 8044 011 0689 zemes vienībai Podnieku ielā 28, Ādažos, Ādažu nov., ar kadastra apzīmējumu 8044 011 0614, Artēziskā aka “Podnieki” ar kadastra numuru 8044 011 0067 zemes vienībai Podnieku ielā 34, Ādažos, Ādažu nov. ar kadastra apzīmējumu 8044 011 0067 un “Saulītes” ar kadastra numuru 8044 011 0052 zemes vienībai Podnieku ielā 36, Ādažos, Ādažu nov. ar kadastra apzīmējumu 8044 011 0610.
Izvērtējot ar iesniegumu saistītos apstākļus, tika konstatēts:
1. [bookmark: _Hlk162265098]Detālplānojums nekustamajiem īpašumiem “Saulītes” un Artēziskā aka “Podnieki”  apstiprināts ar Ādažu novada domes 26.03.2019. lēmumu Nr. 48 “Par nekustamo īpašumu “Saulītes” un “Artēziskā aka “Podnieki”” detālplānojuma apstiprināšanu” (turpmāk – Detālplānojums). Detālplānojums ir publiski pieejams https://geolatvija.lv/geo/tapis#document_14727.
2. Detālplānojuma izstrādes mērķis - pamatot zemes vienību sadalīšanu un ar to saistītu infrastruktūras objektu izvietošanu Jaukta centra (dzīvojamās un darījumu iestāžu) apbūves teritorijā nekustamajos īpašumos „Saulītes” un „Artēziskā aka „Podnieki””, ielas veidojot kā atsevišķas zemes vienības.
3. Atbilstoši Detālplānojuma Grafiskajai daļai un Teritorijas izmantošanas un apbūves nosacījumiem Detālplānojuma teritorijā noteikta:

3.1. Jaukta centra apbūves funkcionālajā zonā (JC1) pieļaujama 5-stāvu dzīvojamā apbūve un apbūve, kas kalpo sabiedriskiem vai sociāliem nolūkiem un ietver arī valsts, pašvaldības, reliģisku, izglītības, labklājības, labdarības vai citu līdzīgu nekomerciālu izmantošanu, kā arī darījumu iestādes un mazumtirdzniecības un pakalpojumu objektus.
3.2. Jaukta centra apbūves funkcionālajā zonā (JC2) galvenais zemes un būvju izmantošanas veids ir dzīvojamā apbūve (rindu māja).
3.3. Jaukta centra apbūves funkcionālajā zonā (JC3) galvenais zemes un būvju izmantošanas veids ir dzīvojamā apbūve (savrupmāja).
4. 08.05.2019. noslēgts administratīvais līgums Nr.JUR2019-05/390 par detālplānojuma īstenošanas kārtību nekustamajos īpašumos „Saulītes” un „Artēziskā aka „Podnieki””, kur saskaņā ar 3.1. punktu noteikts, ka Detālplānojuma īstenošanu uzsāk līdz ar administratīvā līguma parakstīšanu un īsteno tā 1. kārtu līdz 31.12.2023., bet pēdējo, 5.un 10. kārtu līdz 31.12.2029. 
5. Detālplānojuma īstenošana ir uzsākta un atdalītas 3 zemes vienības (parcele Nr.1., Nr.2. Nr.3) Jaukta centra apbūves funkcionālajā zonā (JC3).
6. Detālplānojuma teritorijā ietilpst piecas zemes vienības un Ādažu novada teritorijas plānojumā noteikts funkcionālais zonējums Jaukta centra apbūves teritorija (JC1).
7. Ādažu novada pašvaldība 01.10.2026. nosūtīja informatīvu vēstuli par detālplānojuma atcelšanu (reģistrēta ar Nr. ĀNP/1-12-4/26/1759 zemes vienības Podnieku ielā 24, Ādažos, Ādažu nov., īpašniecei. Noteiktajā termiņā nav saņemti iebildumi. 
8. Detālplānojuma atcelšana daļā neradīs Sabiedrības, fizisko un juridisko personu, kā arī Pašvaldības interešu aizskārumu.
9. Zemes vienību ar kadastra apzīmējumiem 80440110709, 80440110710, 80440110614, 80440110067, 80440110610, turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam.
10. Pašvaldību likuma 4.panta pirmās daļas 15.punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.
11. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
12. Teritorijas attīstības plānošanas likuma 29.pants cita starpā noteic, ka detālplānojums ir spēkā līdz to atceļ vai atzīst par spēku zaudējušu.
13. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.
14. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.
15. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
16. [bookmark: _Hlk186791167]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
17. [bookmark: _Hlk186791276][bookmark: _Hlk186794337]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.1 punkts noteic, ka papildus teritorijas plānošanas procesam spēkā esošo detālplānojumu pārskatīšanu un izvērtēšanu pašvaldība var veikt detālplānojumu īstenošanas uzraudzības ietvaros.
18. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.3 punkts noteic, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā.
Pamatojoties uz iepriekš minēto un Pašvaldību likuma 4. panta pirmās daļas 15. punktu, 10. panta pirmās daļas 1.punktu, Teritorijas attīstības plānošanas likuma 12.panta trešo daļu, 29.pantu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3.punktu, 131.1 punktu, 131.3 punktu, kā arī ņemot vērā domes Attīstības komitejas 14.10.2026. atzinumu, Ādažu novada pašvaldības dome
NOLEMJ:
1. Atcelt Ādažu novada domes 26.03.2019. lēmumu Nr. 48 “Par nekustamo īpašumu “Saulītes” un “Artēziskā aka “Podnieki”” detālplānojuma apstiprināšanu”. 
2. Uzdot Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un publicēt oficiālajā izdevumā “Latvijas Vēstnesis”, kā arī paziņojumu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē www.adazunovads.lv.
3. Par lēmuma izpildi atbild Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

__________________________
Izsniegt norakstus:
@ Iesniedzējiem
@TPN;
@IDRV;
@ADN.


Ilze Urtāne, 29368513

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




